Achoimre ar Thuairim an Mhaoirseora Eorpaigh ar Chosaint Sonraí maidir leis an Moladh le haghaidh Cinneadh ón gComhairle le caibidlíochtaí le haghaidh coinbhinsiúin idirnáisiúnta cuimsitheach a údarú maidir le cur i gcoinne úsáid teicneolaíochtaí faisnéise agus cumarsáide chun críocha coiriúla

(Tá téacs iomlán na Tuairime seo le fáil i mBéarla, i bhFraincis agus i nGearmáinis ar shuíomh gréasáin an MECS www.edps.europa.eu)

(2022/C 240/05)

An 29 Márta 2022 d’eisigh an Coimisiún Eorpach Moladh le haghaidh Cinneadh ón gComhairle chun rannpháirtíocht an Choimisiúin a údarú, thar ceann an Aontais Eorpaigh, i gcaibidlíochtaí na Náisiún Aontaithe (NA) le haghaidh coinbhinsiúin idirnáisiúnta chuimsithigh a údarú maidir le cur i gcoinne úsáid teicneolaíochtaí faisnéise agus cumarsáide chun críocha coiriúla.

Tuigeann an MECS an gá atá le húdaráis forghníomhaithe dlí le fianaise leictreonach a dhaingniú agus a fháil go tapa agus go héifeachtach. Tá sé léirithe go sainiúil aige, áfach, go bhfuil ionstraim idirnáisiúnta dá samhail i bhfeidhm cheana féin, i.e. Coinbhinsiún Bhúdaipeist agus a Dhara Prótacal Breise atá ar oscailt anois lena shíniú.

Tugann an MECS dá aire go bhfuil tús curtha cheana féin le caibidlíocht sna Náisiúin Aontaithe maidir le coinbhinsiún eile a bhfuil sé mar aidhm aige aghaidh a thabhairt ar an gcibearchoireacht agus ar an gcomhar trasteorann in ábhair choiriúla. Tacaíonn sé leis an moladh go n-údarófaí an Coimisiún chun caibidlíocht a dhéanamh thar ceann an AE dá réir, toisc go rannchuideodh sé sin leis an caomhnú feabhsaithe ar an leibhéal cosanta a ráthaítear le creat cosanta sonraí an AE. Tugann an MECS dá aire, mar sin féin, an líon fada tíortha laistigh de na Náisiúin Aontaithe a bhfuil córais dlí an-ilchineálacha acu. I bhfianaise an méid sin, measann an MECS go bhfuil baol suntasach ann go lagófaí cearta bunúsacha agus saoirsí bunúsacha daoine nádúrtha dá bhforáiltear le dlí an AE, go háirithe a gcearta chun cosaint sonraí agus chun príobháideachta, mar thoradh ar théacs deiridh an Choinbhinsiúin. Dá bhrí sin, ní mór a threisiú go láidir nach n-éileodh an t-údarú sin don AE a bheith ar cheann de na páirtithe sa Choinbhinsiún, má údaraíonn an Chomhairle don Choimisiún caibidlíocht a dhéanamh thar ceann an AE faoin gcreat seo, dá nglacfaí leis. Measann an MECS nár cheart don AE féachaint le bheith ina pháirtí i gCoinbhinsiún den sórt sin, dá mbainfí an bonn dá bharr den leibhéal cosanta sonraí daoine nádúrtha a ráthaítear le dlí an AE.

Tá sé mar aidhm ag an Tuairim seo comhairle chuiditheach agus oibiachtúil a sholáthar d’institiúidí an AE d’fhonn a áirithiú nach mbaintear an bonn dá bharr den leibhéal cosanta sonraí a ráthaítear le dlí an AE. Is díol sásaimh don MECS é go bhfuil sé d’aidhm ag an sainordú a chinntiú ón tús go soláthraíonn an Coinbhinsiún coinníollacha dochta agus coimircí láidre chun a áirithiú gur féidir le Ballstáit an AE cearta bunúsacha, agus saoirsí agus prionsabail ghinearálta dhlí an AE mar atá cumhdaithe i gConarthaí an AE agus sa Chairt um Chearta Bunúsacha an AE a urramú agus a chosaint.

Sa chomhthéacs sin, cuireann an MECS béim ar an ngá atá le hurraim iomlán a áirithiú, go háirithe, do na cearta bunúsacha chun príobháideachta agus chun cosaint sonraí pearsanta. Déantar foráil, le réimeas dlí an AE um chosaint sonraí, i bprionsabal, nach féidir sonraí a aistriú chuig tríú tír gan ceanglais bhreise ach amháin nuair a áirithíonn an tríú tír sin go bhfuil leibhéal cosanta leordhóthanach i bhfeidhm. Nuair nach ndearbhaítear tríú tír a bheith leordhóthanach, beidh feidhm ag eisceachtaí maidir le haistrithe sonracha, fad a chuirtear cosaintí iomchuí ar fáil. Cé go n-aithníonn an MECS go bhféadfadh sé nach mbeadh sé indéanta téarmaíocht agus sainmhínithe dhlí an AE a mhacasamhlú i gcomhaontú le líon mór de thríú tíortha, ní mór do na cosaintí do dhaoine aonair a bheith soiléir agus éifeachtach chun dlí an AE a chomhlíonadh go hiomlán. Le blianta beaga anuas, tá Cúirt Bhreithiúnais an Aontais Eorpaigh tar éis prionsabail um chosaint sonraí lena n-áirítear an leigheas breithiúnach agus cearta an duine aonair a athdhearbhú. Éiríonn na prionsabail seo níos tábhachtaí fós nuair a chuirtear íogaireacht na sonraí a bhíonn ag teastáil chun imscrúduithe coiriúla a dhéanamh san áireamh.

I bhfianaise an chúlra sin, measann an MECS, gur cheart na treoracha caibidlíochta atá beartaithe cheana féin a atreisiú, cé gur cúis sásaimh iad. Go háirithe, chun comhlíonadh Chairt an AE agus Airteagal 16 CFAE a áirithiú, déanann an MECS ceithre phríomh-mholadh maidir leis na treoracha caibidlíochta:

— forálacha an chomhair idirnáisiúnta a theorannú do na coireanna a shainítear sa Choinbhinsiún;

— ba cheart rochtain dhíreach ar shonraí ó údaráis tríú tír um fhorghníomhú an dlí agus comhar díreach trasteorann le soláthraithe seirbhísí a eisiamh;

— chun dearbhú gur cheart go mbeadh feidhm ag comhaontuithe déthaobhacha agus iltaobhacha sa todhchaí le tríú tíortha in ionad an Choinbhinsiúin dá n-áiritheofaí leis na comhaontuithe seo caighdeáin níos airde maidir le cearta bunúsacha a chosaint amach anseo, go háirithe an ceart chun príobháideachta agus chun cosanta sonraí;

— chun dearbhú nach mbeidh éifeacht leis an gCoinbhinsiún idir dhá Stát Conarthacha má thugann ceann acu fógra nach mbeidh feidhm ag daingniú, ag glacadh, ag formheas nó ag aontachas Stáit Chonarthaigh eile caidreamh a bhunú idir an dá Stát Chonarthacha sin de bhun an Choinbhinsiúin seo.

Ina theannta sin, cuireann an Tuairim tuilleadh moltaí ar fáil maidir le feabhsúcháin agus soiléiriú na dtreoracha caibidlíochta. Tá an trácht sa Tuairim seo gan dochar d’aon tuairimí breise a d’fhéadfadh an MECS a dhéanamh de réir mar a d’fhéadfadh saincheisteanna eile teacht chun cinn agus déileálfar leo ansin nuair a bheidh tuilleadh faisnéise ar fáil. Tá sé ag súil leis go rachfar i gcomhairle leis níos déanaí maidir le forálacha an dréacht-Choinbhinsiúin roimh dó a bheith tugtha chun críche.

1. RÉAMHEOLAS AGUS CÚLRA

1. Is eagraíocht idir-rialtasach é na Náisiúin Aontaithe (NA), ina bhfuil 193 Ballstát faoi láthair ( 1 ) . Tá na cuspóirí agus na prionsabail atá le fáil i gCairt bhunaidh na NA mar bhonn agus taca leis agus leis an obair a dhéantar ann. De bhun Chairt na NA, áirítear le cuspóirí na heagraíochta síocháin agus slándáil idirnáisiúnta a chothabháil, cearta an duine a chosaint, cabhair dhaonnúil a sheachadadh, an fhorbairt inbhuanaithe a chur chun cinn, agus an dlí idirnáisiúnta a chur i bhfeidhm ( 2 )

2. , agus na hionstraimí agus na hiarrachtaí ar an leibhéal náisiúnta, réigiúnach agus idirnáisiúnta maidir le húsáid na teicneolaíochta faisnéise agus cumarsáide chun críocha coiriúla a chomhrac atá ann cheana féin curtha san áireamh go hiomlán , go háirithe obair agus torthaí an tSainghrúpa idir-rialtasach oscailte chun Staidéar Cuimsitheach ar a Dhéanamh ar an gCibearchoireacht An 17 Nollaig 2018 ghlac Comhthionól Ginearálta an UN le Rún 73/187 maidir le “Gníomhú i gcoinne úsáid teicneolaíochtaí faisnéise agus cumarsáide chun críocha coiriúla” ( 3 ) . Ina dhiaidh sin, an 27 Nollaig 2019, ghlac an Comhthionól Rún 74/247 ( 4 ) lenar chinn sé coiste saineolaithe Idir-Rialtasach ad hoc (“an Coiste Ad Hoc”) a bhunú, chun coinbhinsiún idirnáisiúnta cuimsitheach a fhorbairt chun cur i gcoinne úsáid na teicneolaíochta faisnéise agus cumarsáide chun críocha coiriúla. Tá béim leagtha i Rún 74/247 ar an ngá atá le feabhas a chur ar chomhordú agus ar chomhar i measc na Stát chun úsáid teicneolaíochtaí faisnéise agus cumarsáide chun críocha coiriúla a chomhrac, agus cúnamh teicniúil á sholáthar do thíortha i mbéal forbartha, ach iarratas a bheith déanta acu air, ina measc. Leagtar béim sa Rún ar an ngá atá le reachtaíocht agus creataí náisiúnta a fheabhsú agus leis na húdaráis náisiúnta a chumasú chun déileáil le húsáid den sórt sin i ngach foirm freisin, lena n-áirítear a chosc, a bhrath, a imscrúdú agus a ionchúiseamh ( 5 ) , go háirithe obair agus torthaí an tSainghrúpa idir-rialtasach oscailte chun Staidéar Cuimsitheach ar a Dhéanamh ar an gCibearchoireacht ( 6 ) . Tá trí Bhallstát de chuid an AE (an Eastóin, an Pholainn agus an Phortaingéil) ina Leas-Chathaoirligh ar an gCoiste Ad Hoc ( 7 )

3. aird iomlán ar ionstraimí atá ann cheana féin agus ar iarrachtaí atá déanta cheana féin ar an leibhéal náisiúnta, réigiúnach agus idirnáisiúnta maidir le húsáid na teicneolaíochta faisnéise agus cumarsáide chun críocha coiriúla a chomhrac An 26 Bealtaine 2021, d’athdhearbhaigh Comhthionól Ginearálta na Náisiún Aontaithe le Rún 75/282 ( 8 ) go dtabharfaidh an Coiste Ad Hocagus ar iarrachtaí atá déanta cheana féin ar an leibhéal náisiúnta, réigiúnach agus idirnáisiúnta maidir le húsáid na teicneolaíochta faisnéise agus cumarsáide chun críocha coiriúla a chomhrac ( 9 ) . Chinn sé go ndéanfaidh an Coiste Ad Hoc seo sé sheisiún ar a laghad a thionól, agus go dtabharfaidh sé a chuid oibre i gcrích chun dréacht-Choinbhinsiún a sholáthar don Chomhthionól Ginearálta ag an ochtú seisiún is seachtó dá chuid, ar cheart dó tosú i Meán Fómhair 2023 agus críochnú i Meán Fómhair 2024.

4. Bhí an chéad seisiún caibidlíochta ar siúl ón 28 Feabhra go dtí an 11 Márta 2022. Ag an seisiún sin, pléadh cuspóirí, raon feidhme, struchtúr agus príomhghnéithe an Choinbhinsiúin ( 10 ) . De réir dhréacht-tuarascáil an chéad seisiún caibidlíochta seo, comhaontaíodh gur cheart go mbeadh na gnéithe seo a leanas mar struchtúr an Choinbhinsiúin ( 11 ) Réamhrá 1. Forálacha ginearálta 2. An coiriúlú 3. Bearta nós imeachta agus forghníomhú an dlí 4. An comhar idirnáisiúnta 5. Cúnamh teicniúil, agus an malartú taithí san áireamh 6. Bearta coisctheacha 7. An sásra forfheidhmithe 8. Forálacha críochnaitheacha.

5. Ghlac an Coimisiún Eorpach páirt i gcruinnithe an Choiste Ad Hoc mar bhreathnóir. Bhí seisiún idirsheisiúnach ar siúl an 24 agus an 25 Márta 2022 chun ionchur a lorg ó raon éagsúil geallsealbhóirí maidir le forbairt an dréacht-Choinbhinsiúin ( 12 ) . Ba cheart go gcuirfí tús leis an gcéad seisiún caibidlíochta eile an 30 Bealtaine 2022 ( 13 )

6. Ar an 29 Márta 2022, d’eisigh an Coimisiún Eorpach Moladh le haghaidh Cinneadh ón gComhairle chun rannpháirtíocht an Choimisiúin a údarú, thar ceann an Aontais Eorpaigh, i gcaibidlíochtaí na Náisiún Aontaithe le haghaidh Coinbhinsiúin idirnáisiúnta cuimsitheach a údarú maidir le cur i gcoinne úsáid teicneolaíochtaí faisnéise agus cumarsáide chun críocha coiriúla (“an Moladh”) ( 14 ) . Tá Iarscríbhinn (“an Iarscríbhinn”) ag gabháil leis an Moladh, agus leagtha amach ann na treoracha ón gComhairle atá beartaithe chun caibidlíocht a dhéanamh i dtaca leis an gCoinbhinsiún.

7. Molann an Coimisiún go nglacfar Cinneadh ón gComhairle ar bhonn an nós imeachta atá leagtha síos in Airteagal 218 den Chonradh ar Fheidhmiú an Aontais Eorpaigh (CFAE) le haghaidh comhaontuithe a dtugtar chun críche iad idir an AE agus tríú tíortha. Leis an Moladh seo, tá an Coimisiún ag súil le húdarú a fháil ón gComhairle le bheith ceaptha mar phríomh-idirbheartaí thar ceann an AE chun rannpháirtíocht iomchuí an AE a áirithiú i gcaibidlíochtaí na Náisiún Aontaithe a bhfuiltear ag súil leo bhaint a bheith acu le reachtaíocht agus inniúlacht AE, go háirithe i réimse na cibearchoireachta ( 15 )

8. Eisítear an Tuairim reatha ón MECS mar fhreagairt ar chomhairliúchán a rinne an Coimisiún Eorpach ar an 29 Márta 2022, de bhun Airteagal 42(1) den Rialachán Ginearálta maidir le Cosaint Sonraí. Fáiltíonn an MECS roimh an tagairt don chomhairliúchán seo i Réamhaithris 5 den Mholadh.

7. CONCLÚIDÍ

42. Tacaíonn an MECS le Cinneadh ón gComhairle a ghlacadh lena dtugtar sainordú soiléir don Choimisiún Eorpach a bheith rannpháirteach i gcaibidlíocht leanúnach na Náisiún Aontaithe, thar ceann an AE, le haghaidh an Choinbhinsiúin seo. Mar sin féin, treisíonn sé go láidir nár cheart go gceanglófaí údarú chun páirt a ghlacadh sa chaibidlíocht go mbeadh an AE ina pháirtí sa Choinbhinsiún dá nglacfaí é, agus go háirithe nár cheart don AE féachaint le bheith ina pháirtí i gCoinbhinsiún den sórt sin, dá mbainfí an bonn dá bharr den leibhéal cosanta sonraí daoine nádúrtha a ráthaítear le dlí an AE.

43. Fáiltíonn an MECS roimh an tábhacht a bhaineann le pointí 6, 17 agus 23 den Iarscríbhinn lena ndírítear ar ionstraimí domhanda agus réigiúnacha atá ann cheana a chaomhnú agus leis na cosaintí atá clúdaithe i bpointí 8, 9, 10, 11, 13, 18, 19 agus 24 den Iarscríbhinn, agus leagann sé béim ar an tábhacht sin.

44. I bhfianaise an mhéid atá luaite thuas, déanann an MECS na moltaí seo a leanas: Maidir leis an ngaol atá ann idir an Coinbhinsiún agus ionstraimí eile — é a áireamh sa sainordú gur cheart go mbeadh sé d’aidhm ag an Aontas é a bhaint amach gur cheart go mbeadh feidhm ag comhaontuithe le tríú tíortha amach anseo in ionad an Choinbhinsiúin, sa chás go n-áirítear leis na comhaontuithe sin amach anseo caighdeáin níos airde maidir le cosaint cearta bunúsacha, go háirithe an ceart chun príobháideachta agus an ceart chun cosanta sonraí. Maidir le raon feidhme an Choinbhinsiúin — na forálacha comhair a theorannú do na coireanna a shainítear sa Choinbhinsiún. — é a chur in iúl go breá soiléir sa sainordú gur cheart don Aontas dul i gcoinne aon fhorálacha maidir le rochtain dhíreach trasteorann ar shonraí agus maidir le comhar díreach trasteorann le soláthraithe seirbhísí. — é a shoiléiriú nach mbaineann na treoracha faoi phointe 15 den Iarscríbhinn le comhar trasteorann. Maidir leis an ngá atá le cosaintí iomchuí agus leis an urraim do chearta bunúsacha — é a bheith curtha in iúl go soiléir sa sainordú gur cheart don Aontas a áirithiú go mbeidh idirdhealú soiléir idir na catagóirí sonraí. — treoir a bheith san áireamh sa sainordú agus an cuspóir a bheadh aige ná go bhfuil liosta uileghabhálach de na húdaráis inniúla sna tíortha glactha a n-aistreofaí sonraí chucu chomh maith le cur síos gairid ar a n-inniúlachtaí ag gabháil leis an gCoinbhinsiún. Maidir le clásail deiridh an Choinbhinsiúin: — go ndéantar tuilleadh sonrú sa sainordú gur cheart go mbeadh sé d’aidhm ag an Aontas go bhféadfaidh Stát Conarthach, tráth a dhéantar é a shíniú, a dhaingniú nó a aontú, go ndearbhóidh nach ndéanfar iarratas ar aistriú sonraí pearsanta chuig páirtí eile a fhorghníomhú, i gcás go bhfuil tásca ann ní áirithítear leibhéal riachtanach cosanta na sonraí a thuilleadh sa Stát a dhéanann an t-iarratas. — é a bheith áirithe sa sainordú gur cheart go mbeadh sé d’aidhm ag an Aontas clásal a thabhairt isteach ina leagtar amach an t-athbhreithniú éigeantach tréimhsiúil ar oibriú praiticiúil an Choinbhinsiúin. go mba cheart foráil a bheith déanta ina leith cúig bliana ar a dhéanaí tar éis dó teacht i bhfeidhm agus go tráthrialta ina dhiaidh sin, agus minicíocht na n-athbhreithnithe breise sin sonraithe ann. go mba cheart ábhar an athbhreithnithe a bheith mionsonraithe. nach amháin gur cheart don athbhreithniú a bheith spriocdhírithe ar chur chun feidhme an Choinbhinsiúin ach gur cheart go ndéanfaí measúnú ann ar an riachtanas agus ar an gcomhréireacht. gur cheart go n-áireofaí ar na foirne athbhreithnithe saineolaithe ar an gcosaint sonraí, lena n-áirítear ionadaithe na n-údarás náisiúnta um chosaint sonraí. — é a bheith luaite sa sainordú gur cheart go mbeadh sé d’aidhm ag an Aontas a áirithiú nach mbeidh éifeacht leis an gCoinbhinsiún idir dhá Stát Chonarthacha má thugann ceann acu fógra nach mbeidh éifeacht le daingniú, le glacadh, le formheas nó le haontachas Stáit Chonarthaigh eile caidreamh a bhunú idir an dá Stát Chonarthacha sin de bhun an Choinbhinsiúin seo.

45. Ar deireadh, leanann leis an MECS a bheith ar fáil don Choimisiún, don Chomhairle agus do Pharlaimint na hEorpa chun comhairle a sholáthar ag céimeanna breise den phróiseas seo. Tá an trácht sa Tuairim seo gan dochar d’aon tuairimí breise a d’fhéadfadh an MECS a dhéanamh de réir mar a d’fhéadfadh saincheisteanna eile teacht chun cinn agus déileálfar leo ansin nuair a bheidh tuilleadh faisnéise ar fáil. Tá sé ag súil leis go rachfar i gcomhairle leis maidir le forálacha an dréacht-Choinbhinsiúin roimh dó a bheith críochnaithe.

An Bhruiséil, 18 Bealtaine 2022. Wojciech Rafał WIEWIÓROWSKI

(1) Féach Ballstáit na NA anseo: https://www.un.org/en/about-us/member-states

(2) Féach Brollach Chairt na Náisiún Aontaithe, San Francisco, 26 Meitheamh 1945 ag seo: https://www.un.org/en/about-us/un-charter/full-text

(3) Rún Chomhthionól Ginearálta na Náisiún Aontaithe an 17 Nollaig 2018, A/RES/73/187.

(4) Rún Chomhthionól Ginearálta na Náisiún Aontaithe an 27 Nollaig 2019, A/RES/74/247.

(5) Féach leathanach 1 den Rún.

(6) Is é an Coimisiún um Chosc ar Choireacht agus Ceartas Coiriúil (CCPCJ) atá bunaithe i Vín a bhunaigh an Grúpa Saineolaithe idir-rialtasach oscailte, de bhun iarratas ó Rún 65/230 de chuid Chomhthionóil Ghinearálta na Náisiún Aontaithe chun Staidéar Cuimsitheach a Dhéanamh ar an Cibearchoireacht, tar éis dó iarratas a fháil ó Chomhthionól Ginearálta na Náisiún Aontaithe CCPCJ, agus is fochomhlacht de chuid CCPCJ an grúpa saineolaithe sin. Tá an Grúpa Saineolaithe neamhspleách ón gCoiste Ad Hoc a dhéanann caibidlíocht ar an gCoinbhinsiún, ar fochomhlacht den Chomhthionól Ginearálta é a bhfuil sainordú eile ar leith aige.

(7) Is iad seo a leanas baill an Choiste Ad Hoc: An Ailgéir (Cathaoirleach), an Éigipt, an Nigéir, an tSín, an tSeapáin, an Eastóin, an Pholainn, Cónaidhm na Rúise, an Phoblacht Dhoiminiceach, Nicearagua, an Bhrasaíl, an Astráil, an Phortaingéil, Stáit Aontaithe Mheiriceá (Leas-Chathaoirligh), an Indinéis (rapóirtéir).

(8) Rún Chomhthionól Ginearálta na Náisiún Aontaithe an 26 Bealtaine 2021, A/RES/75/282.

(9) Féach pointe 11 de rún na Parlaiminte.

(10) Tá aighneachtaí don chéad seisiún seo ar fáil anseo: https://www.unodc.org/unodc/en/cybercrime/ad_hoc_committee/ahc-first-session.html.

(11) https://documents-dds-ny.un.org/doc/UNDOC/LTD/V22/012/09/PDF/V2201209.pdf?OpenElement.

(12) https://www.unodc.org/unodc/en/cybercrime/ad_hoc_committee/intersessional-consultations/1st-intersessional-consultation.

(13) https://www.unodc.org/unodc/en/cybercrime/ad_hoc_committee/ahc-second-session.html.

(14) Moladh le haghaidh Cinneadh ón gComhairle le caibidlíochtaí le haghaidh coinbhinsiúin idirnáisiúnta cuimsitheach a údarú maidir le cur i gcoinne úsáid teicneolaíochtaí faisnéise agus cumarsáide chun críocha coiriúla (COM(2022)132 final).

(15) Féach an Meabhrán Míniúcháin, lch. 2 agus Airteagal 1 den Mholadh.